text: Dødsulykke i Sønderjylland
  29 juni 2013 kl. 06.17
  En nordjysk mand på 70 år kørte pludselig i den forkerte vejbane og styrede direkte ind i en lastbil
  En ældre mand er død, efter at han fredag kort før klokken 13 stødte sammen med en lastbil på Sønderborgvej ved landsbyen Bovrup i Sønderjylland.
  Der var tale om en 70-årig mand fra Nordjylland, som af uvisse årsager pludselig kørte over i den modsatte vejbane, hvor han ramte en modkørende lastbil.
  I første omgang var han svært tilskadekommen og blev kørt til traumecentret i Aabenraa, hvor læger uden held forsøgte at redde hans liv.
  Lastbilchaufføren, som er en 55-årig mand fra Esbjerg, er uskadt.
  - Vejen måtte efterfølgende spærres af og er først blevet åbnet igen fem minutter over fire, lød det fra Jan Stokholm, vagtchef ved Syd- og Sønderjyllands Politi.S
  